cyanic-selkie/wikianc huggingface dataset:
Bobby Allison
Karriere før NASCAR
Allison deltok i sitt første løp som high school-elev, men da moren nektet å gi ham tillatelse til å kjøre flere løp lånte han lisensen til vennen Bob Sunoman og kjørte under det falske navnet Bob Sunderman. Da faren så et bilde av sønnen i avisen etter en seier, akkompagnert av det falske navnet, fikk Allison omsider lov av foreldrene til å kjøre racing.
Etter high school fikk Allison høre om løp i Alabama, som var mer lukrative enn de løpene han så langt hadde kjørt hjemme i Florida, og dermed flyttet Bobby og broren Donnie dit. I 1961 fikk Bobby for første gang sjansen til å kjøre NASCAR, i en bil lånt av svogeren Ralph Stark, og han kjørte inn til en 31.-plass i løpet Daytona 500. Dette var den første av totalt 716 NASCAR-løp i Allisons karriere.
NASCAR-karriere
I løpet av sin karriere tok Bobby Allison 86 seire, noe som gir ham en delt tredjeplass på listen over beste førere noensinne, sammen med Darrell Waltrip. Allison tok tre seire i Daytona 500, i 1978, 1982 og 1988, og tok mesterskapstittelen i NASCARs Winston Cup i 1983. I tillegg deltok Allison i Indianapolis 500 to ganger, med en beste plassering som 25.-plass i 1975.
Den 19. juni 1988 var Bobby Allison nær døden i en ulykke på Pocono International Raceway i Pennsylvania, hvor dekket eksploderte og sendte ham i veggen. Mens bilen hans sto stille midt på banen ble han truffet i siden av en annen bil, og Allison lå kritisk skadd på sykehus i flere uker. Allison fikk varige skader etter ulykken, og ble tvunget til å trekke seg fra NASCAR-deltakelse.
Bileier i NASCAR
Bobby var bileier for flere førere i NASCAR mellom 1990 og 1996, de mest kjente var Hut Stricklin, Derrike Cope, Neil Bonnett og Jimmy Spencer. Etter 207 løp med tre andreplasser som beste plasseringer trakk han seg ut som teameier etter 1996-sesongen.
Familie
Allison har to døtre, og hadde også to sønner som også var involvert i motorsport, Clifford og Davey. Den yngste, Clifford, døde i et krasj på Michigan International Raceway den 13. august 1992, mens Davey døde i en helikopterulykke på Talladega Superspeedway i Alabama bare elleve måneder senere.
Microstigmatidae
Microstigmatidae er en gruppe (familie) av edderkopper som tilhører den forholdsvis primitive gruppen Mygalomorphae.
Utseende
Ganske små (de fleste under 10 mm lange) og slanke edderkopper, blant de minste av de mygalomorfe edderkoppene, gjerne lyst fargede gulbrune. De åtte øynene sitter samlet i det lite, ovalt område foran på forkroppen.
Levevis
Disse edderkoppene vandrer fritt omkring mellom løvstrø på bakken i skog. De ser ut til å bruke silke svært lite. Enkelte arter kan være svært tallrike.
Seks tenkehatter
Seks tenkehatter, originalt navn Six Thinking Hats, er en tenkemetode utviklet av Edward de Bono og ble beskrevet i en bok med samme navn av de Bono. Boken ble utgitt første gang i 1985 og kom ut på norsk i 2006.
Edward de Bono klassifiserer menneskelige erkjennelser og tenkemåter i ulike typer, tilnærminger og orienteringer og finner at de fleste mennesker bare utnytter en eller to slike tilnærminger. Han mener at mennesker utvikler vaner i tenkearbeidet og dermed faller ned på denne begrensede bruk av mulige tenkesett. Seks tenkehatter ble til ved at de Bono identifiserte de ulike tilnærmingene og beskrev hvordan systematisk bruk av tilnærmingene kunne tillæres. Han mener at møter og gruppesamarbeid kan effektiviseres ved å være bevisst på å bruke tilnærmingene.
de Bono kom fram til seks slike tilnærminger, hver symbolisert med en hatt med en tydelig farge. Derav navnet på metoden. Seks tenkehatter realiserer Parallell tenking™ (Parallel Thinking™) og er dessuten et hjelpemiddel til sidestilt tenking. De seks hattene er navngitt med farge. Metoden kan brukes både individuelt og i grupper, og en tenker seg at personene enten tar på seg virkelige hatter eller bruker hattene billedlig i en rolle for tilnærmingen. Hattene og funksjonene de representerer:
Påstått nytte av å bruke Seks tenkehatter-metoden er:
Eksempelvis kan et møte starte med alle med blå hatt for å diskutere ledelse og gjennomføringen av møtet og for å komme fram til målsettinger. Så kan diskusjonen gå over til rød hatt tenking med formål å samle opp meninger og reaksjoner på problemet. Denne fasen kan også fastsette rammer som skal gjelde for den løsningen som gruppen skal fram til. Videre kan diskusjonen bevege seg til grønn hatt for idégenerering. En neste fase kan være suksessive vekslinger mellom hvit hatt og svart hatt for å få fram faktainformasjon og kritikk mot løsningssettet.
Ettersom alle deltakerne i en gruppe fokuserer på en spesiell tilnærming (farge) ad gangen, heller gruppen mot å samarbeide bedre enn om en person skulle få lov til å reagere emosjonelt (rød hatt) samtidig som en annen person forsøker å være nøytral (hvit hatt) og enda en annen person samtidig opptrer kritisk til punktene som kommer fram fra diskusjonen (svart hatt).
Kritikk mot som er reist mot metoden går på at metoden ble utviklet for møter der deltakerne er fysisk tilstede, at tidsbruket pr hatt må disiplineres og at deltakerne må skoleres til bare å tenke i en tilnærming eller retning ad gangen. .
Facialisparese
Facialisparese er en forholdsvis vanlig sykdomstegn eller sykdom som innbefatter lammelse av de strukturer som innerveres av nervus facialis (ansiktsnerven). Ansiktsnervens forløp er langt og mangslungent, hvilket fører til at facialisparese kan hga en rekke forskjellige årsaker.
Den vanligste årsaken er Bells parese, en idiopatisk sykdom, hvor diagnosen stilles ved utelukkelse av andre sykdommer. Den behandles med injeksjoner av Botox.
En presis anamnese og klinisk undersøkelse er viktig når man skal avklare årsaksforholdene.
Ved den kliniske undersøkelsen er det viktig å avklare om det foreligger kun en delvis lammelse (parese) eller en fullstendig lammelse (paralyse). Ikke overraskende er en fullstendig lammelse betydelig mer alvorlig, og kan påkreve umiddelbar behandling. Ved den kliniske undersøkelse er det også viktig å avklare om muskulaturen i pannen også er involvert. Dette kan vanligvis avklares ved å undersøke om pasienten er i stand til å løfte øyebrynet. Denne problemstillingen er viktig, i det dette bidrar til å avklare om lesjonen er lokalisert i nervus facialis' øvre motonevron- eller nedre motonevron-komponent.
Relevante tillegsundersøkelser vil kunne være audiogram, nerveledningsundersøkelse, computertomografi (CT) eller magnetisk resonans tomografi (MR).
Bells parese
Bells parese er en idiopatisk tilstand, som ved definisjonsmessig er en ekslusjonsdiagnose, men som allikevel er den vanligste årsaken (>80%) til facialisparese.
Bells parese antas i flere nylige studier å ha sitt opphav i infeksjon med herpes-virus. Andre etiologier som er blitt foreslått er karsykdom i det indre øret. Ved enkelte klinikker behandler man denne tilstanden med antivirale midler eller steroider.
Traume
Traumer, spesielt frakturer (bruddforandringer) i tinningbenet kan også forårsake facialisparese.
Svulster
En svulst som trykker på nervus facialis i dens forløp kan gi facialisparese. Hyppigst kan dette dreie seg om acusticus-nevrinomer, medfødt cholesteatom, hemangiom, svulster i spyttkjertelen eller metastaser.
Grytfossen kraftverk
Grytfossen kraftverk er et vannkraftverk som ligger i Nord-Torpa i Nordre Land kommune i Innlandet fylke.
Brutto fallhøyde er på 52 meter i Livasselva. Kraftverket ble satt i drift i 2005.
Kraftverket eies og driftes av Småkraft as
Gran Sasso d’Italia
Gran Sasso d’Italia er det høyeste fjellområdet i Appenninene, og ligger i regionen Abruzzo i Italia. Det høyeste fjellet er Corno Grande på 2 912 moh. Fjellområdet utgjør nasjonalparken Parco Nazionale del Gran Sasso e Monti della Laga som ble opprettet i 1993. Gran Sasso er også det høyeste fjellområdet på hele Den italienske halvøy. L'Aquila er den nærmeste byen, bare 16 km fra Assergi, en liten landsby ved foten av fjellet. Roma ligger 132 km med bil fra fjellet.
De tre toppene på Gran Sasso er Corno Grande med 2 912 meter over havet, Corno Piccolo og Pizzo Intermesoli. Toppene er dekket av snø det meste av året. På nordsiden av Corno Grande ligger Calderonebreen, den sørligste isbreen i Europa. Den er imidlertid i kraftig tilbakegang og forskere regner med at den trolig vil forsvinne rundt år 2020.
Statsløshet
Statsløshet er det forhold at en person ikke er borger av noen stat for eksempel ved at vedkommende har mistet eller blitt fratatt sitt statsborgerskap uten å ha fått et nytt.
Etter første verdenskrig ble det mange statsløse fordi grenser ble endret og store områder ble innlemmet i andre stater. På Fridtjof Nansens initativ utstedte Folkeforbundet såkalte Nansen-pass som internasjonalt anerkjent identitetsbevis til statsløse flyktninger.
Adolf Hitler gjorde personer som hadde flyktet fra Tyskland, statsløse. Også etter andre verdenskrig ble mange fratatt sitt statsborgerskap. De fleste av disse var av tysk herkomst og fikk automatisk tysk statsborgerskap ved innreise i det forminskede Tyskland. Blant de omkring 770 jødene deportert fra Norge under andre verdenskrig, var omkring 160 statsløse, i tillegg til 100 flyktninger.
Etter andre verdenskrig var mange statsløse fordi statstilhørighet var usikre.
Elie Wiesel (1928–2016) var statsløs fra han var 15 år gammel til 1963.
Norsk rett
Norge er part i FN-konvensjonen om statsløse personers rettslige stilling. Denne konvensjonen tilplikter partene å gi statsløse samme vilkår som borgere av mestbegunstigede land bestevilkårsklausulen.
Klausul
En klausul er en tilleggsbestemmelse eller et forbehold i et rettslig dokument, eksempelvis et skjøte eller en avtale. Bestevilkårsklausuler omhandler det forhold at en part er forpliktet til å gi bedre vilkår enn avtalt dersom en annen kontraktspartner sener oppnår en slik fordel. Force majeure-klausulen utgjør et forbehold i forbindelse med forhold som er utenfor kontraktpartenes innflytelse mens en indeksklausul bestemmer opp- eller nedjustering av pris i samsvar med indeksen.
Mykoplasma
Mykoplasma er en slekt av bakterier som ikke har fast cellevegg og kan være trådliknende eller ha annen form. Uten cellevegg blir de ikke påvirket av penicillin og andre typer antibiotika som forstyrrer celleveggsyntesen.
De kan være parasittiske eller saprotrofiske. Noen arter er patogene (sykdomsfremkallende) hos mennesker, blant annet ved å forårsake egglederbetennelse, mens andre arter forårsaker lungebetennelse, brystbetennelse (mastitt), samt leddbetennelse hos husdyr. (Se også lungebetennelse hos sau.)
Mykoplasmalungebetennelse hos mennesker gir hoste med grå-hvitt, boblete ekspektorat (slim som hostes opp). Hosten kan vare i flere uker etter at effektiv antibiotikakur er gitt.
Mykoplasma kan også smitte celledyrkninger i laboratorier. Dette problemet løser man ved å sjekke hvilke kulturer som er smittet, og så kaste disse. For å forebygge kontaminasjon (forurensing) av mykoplasma er det viktig at nye celler som kommer til laboratoriet kontrolleres.
Detektering av mykoplasma kan skje med PCR eller Hoechst fluorkromfarging.
Kuldeagglutinasjonstest
Tidligere var det brukt en test som kalles kuldeagglutinasjonstest. Lett fortynnet blod tilsatt citrat som koagulasjonshemmer (motvirker blodlevring) legges i fryseboks i ca. 20 minutter. Når blodet taes ut av fryseboksen, smelter det, og mens det er kaldt, agglutinerer de røde blodlegemene. Det vil si at blodlegemene fester seg til hverandre og får et ujevnt utseende. Dette er samme utseende som blod med forskjellig blodtype får om en pasient får blod av feil blodtype. Når prøven får romtemperatur forsvinner agglutinasjonen, det vil si at blodet ser jevnt ut igjen. Denne prøven kan være positiv også ved noen andre tilstander.
Det er mulig å sende pasientens serum til et serologisk laboratorium for å få påvist antistoff mot mykoplasma ved en komplementbindingsreaksjon.
Vanlig penicillin virker ikke på mykoplasma. Det vanligste å gi er erytromycin, (EryMax og Abboticin).
Sejer – Elskede Poona
Sejer – Elskede Poona er en norsk krim- og dramaserie om etterforskeren Konrad Sejer som gikk på NRK1 i 2003. Serien er basert Karin Fossums bok med samme tittel fra 2000. Rollen som Sejer spilles av Bjørn Sundquist. Regi er ved Eva Isaksen.
Premieren ble sett av 767 000.
Serien ble kåret til beste TV-drama under Gullruten 2003.
Handling
51 år gamle Gunder Jomann selger landbruksmaskiner i den vesle bygda Elvestad. Gunder er ensom og trenger en forandring. Inspirert av boka All verdens folk, en gave fra søsteren Marie, tar han en beslutning. Han bestemmer seg for å dra til India for å finne en kone. På en restaurant i Mumbai treffer han Poona Bai. Hun sier ja til å gifte seg med den blåøyde nordmannen, og de to blir viet på den norske ambassaden i India. Gunder drar i forveien hjem, mens planen er at hun skal komme på et senere tidspunkt. Dagen etter hennes varslede ankomst blir hun funnet drept med store skader i ansiktet, bare en km fra Gunders hjem.
Catigbian
Catigbian er en kommune i provinsen Bohol på Filippinene. Under folketellingen i 2000 kom man til et befolkningstall på 21 461 i 4 094 husstander.
Barangayer
Catigbian er inndelt i 22 barangayer per 30. september 2019.
Bondefrigjøringen i Tyskland
Bondefrigjøringen i Tyskland (tysk: Bauernbefreiung) er en betegnelse som brukes i Tyskland om de rundt hundre årene fra 1700- til 1800-tallet, da bøndenes personlige plikter i form av livegenskap ble avskaffet. Begrepet Bauernbefreiung ble første gang tatt i bruk av økonomen Georg Friedrich Knapp fra Strasbourg. Knapp kritiserte også avståelsen av land og den forverrede økonomiske situasjonen til de landløse klasser i Preussen.
Maria Breon
Maria Breon er en amerikansk sanger og vokalist i symfonisk metal-bandet HolyHell.
Breon har studert moderne opera på Baldwin-Wallace Conservatory of Music i Berea i Ohio. På turne med vandet HolyHell sang hun duetten fra Andrew Lloyd-Webbers musikal The Phantom of the Opera med Eric Adams fra Manowar.
Zhong Kui
Zhong Kui (kinesisk: 鍾馗, pinyin: Zhōng Kuí, Wade-Giles: Chung Kwei, japansk: Shōki) er en skikkelse fra kinesisk mytologi. Han anses tradisjonelt som eksorsist av spøkelser og onde ånder, og skal være i stand til å føre i felten 80.000 demoner.
Hans bilde finnes ofte på inngangsporten til kinesiske boliger som en verneånd (eller «dørgud»), og også som vokter i butikker der det handles med verdifullt gods.
Zhong Kuis popularitet i folkloren kan spores tilbake til Keiser Xuanzong av Tang-dynastiets tid (712 til 756). Ifølge kilder fra Songdynastiet ble keiser Xuanzong rn gang alvorlig syk. I drømme så han to spøkelser. Den mindre av dem stjal en portemonnét fra den keiserlige konkubine Yang Guifei og en fløyte som tilhørte keiseren selv. Den større av spøkelsene, som bar embedsmanns hatt, presenterte seg så som Zhong Kui. Han sa at han hadde sverget på å fri riket fra all ondskap. Da keiseren våknet, var han ved god helse igjen. Så gav han hoffmaleren Wu Daozi om å lage et bilde av Zhong Kui som han kunne vise til sine embedsmenn. Dette portrettet fikk stor innflytelse på senere avbildninger av Zhong.
Doug Everett
Douglas Newton «Doug» Everett (født 3. april 1905, død 14. september 1996 i New Hampshire) var en amerikansk ishockeyspiller som deltok i de olympiske leker 1932 i Lake Placid.
Everett vant en olympisk sølvmedalje i ishockey under vinter-OL 1932 i Lake Placid. Han spilte på det amerikanske laget som kom på andreplass, bak Canada, i OL-turneringen. Det var fire lag som deltok og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA og Tyskland. Den fjerde olympiske turneringen i ishockey var også det sjette verdensmesterskapet i ishockey. Spillerne på USAs lag var Osborn Anderson, John Bent, John Chase, John Cookman, Douglas Everett, Franklin Farrell, Joseph Fitzgerald, Edwin Frazier, John Garrison, Gerard Hallock, Robert Livingston, Francis Nelson, Winthrop Palmer og Gordon Smith.
Everett spilte fem kamper i OL-turneringen og scoret fire mål.
Clarin (Bohol)
Barangayer
Clarin er inndelt i 24 barangayer per 30. september 2019.
Janne Ryynänen
Janne Ryynänen (født 1. januar 1988 i Rovaniemi) er en finsk kombinertløper som representerer skiklubben «Ounasvaaran Hiihtoseura». Han har deltatt i verdenscupen siden 2004. I VM 2007 i Sapporo var han med på laget som tok gull på 4 x 5 km stafett sammen med Anssi Koivuranta, Jaakko Tallus og Hannu Manninen. Ryynänen hadde lagets lengste skihopp i konkurransen. Hans beste individuelle prestasjoner har vært i sesongen 2008/2009 hvor han kom på andreplass i to renn i Kuusamo. Dette var første gang han var på pallen i verdenscupen. Hans styrke som kombinertløper har vært hoppingen, men etter hvert har han også fått større fart i skisporet.
Qana
Qana (arabisk:قـانـا) er en landsby i det sydlige Libanon sydøst for byen Tyr. Den er mest kjent for et israelsk bombardement som i 1996 førte til mange sivile omkomne i byen som den gang lå innen UNIFIL-området. Under Israel–Libanon-krisen 2006 fant i juli atter et israelsk bombardement sted, som også kostet mange sivile livet.
Qana i Bibelen?
Qana er en av kandidatene for å være det sted der Johannesevangeliets bryllupet i Kana stod. Når dette kandidaturet står så sterkt at det fremdeles nevnes (det finnes nemlig en landsby ved navn Kana i Galilea, nokså nær Jesu hjemby Nasaret), skyldes det, foruten navnet, at kirkehistorikeren Eusebius av Caesarea (300-tallet) mente at det omtalte vinunderet fant sted ikke så langt fra Sidon. Utgravninger har gitt noen andre indikasjoner som gjør at man særlig i Libanon legger stor vekt på denne hypotesen.
Mayerlingdramaet
Mayerlingdramaet er betegnelsen på en hendelse den 30. januar 1889, da kronprins Rudolf av Østerrike og hans 17-årige elskerinne Maria von Vetsera døde på jaktslottet Mayerling utenfor Wien.
Qana
Angrepet mot Qana 18. april 1996
18. april 1996 ble byen bombet av Israel under en konflikt med Hizbollah. 102 sivile som søkte tilflukt i en UNIFIL-base, ble drept. Dette skjedde under Israels militæroffensiv operasjon Vredens druer. Ved en senere granskning konkluderte FN i sin rapport at angrepet var tilsiktet.
Angrepet mot Qana 30. juli 2006
30. juli 2006 angrep Israel et boligområde i Qana, og politiet i Libanon oppga minst 54 sivile drepte, hvorav 37 barn. Ifølge opplysninger fra Sky News var flere av barna handikappede som søkte tilflukt i en bygning som var hovedmålet for angrepet.
Mayerlingdramaet
De nærmere omstendighetene er ennå i dag uklare, ettersom hoffet i Wien fikk ødelagt nøkkeldokumenter, og påla samtidsvitnene livslang taushetssplikt. Ifølge de offisielle rapportene begikk paret selvmord sammen, idet kronprins Rudolf skal ha tatt sitt liv, etter først å ha skutt ihjel sin elskerinne. Det har blitt spekulert mye om opptakten og årsakene til dramaet, og det har forekommet mistanker om at det ikke dreide seg om en selvmordspakt, men at det unge paret ble myrdet. Nye bilder har blant annet vist at skadene på Vetseras kranium tyder på at hun har blitt slått ihjel, og ikke skutt.
Hendelsen har blitt filmatisert i 1936 og 1968.
Permutasjon
I matematikk er en permutasjon en ordning av rekkefølgen på objekter eller symboler. Generelt sier man at n antall objekter kan permuteres n! (n fakultet) ganger. Hvis man har tre forskjellige baller, har disse 3! = 3x2x1 = 6 forskjellige permutasjoner.
Et annet eksempel på en permutasjon finner man i kortspill. De 52 kortene i en kortstokk ligger ordnet etter hverandre. Stokker man kortene, endres rekkefølgen, og man har da en ny permutasjon av kortene.
Definisjon
De to følgende definisjonene av en permutasjon er ekvivalente:
Michael Sweet
Michael Harrison Sweet (født 4. juli 1963) er vokalist og gitarist i det kristne heavy metal-bandet Stryper. Da Michael var 5 år begynte han sin musikalske karriere med å spille gitar, og da han ble 12 år, begynte han å synge.
Finnmarkssykehuset
Finnmarkssykehuset HF, eller Finnmárkku buohcciviessu DF, er ett av seks helseforetak i Helse Nord RHF, og har ansvaret for spesialisthelsetjenestetilbudet i Finnmark fylke. Finnmarkssykehuset har Hammerfest som administrativ hovedbase hvor også det ene av foretakets to sykehus befinner seg. Det andre sykehuset er i Kirkenes. Den psykiatriske helsetjenesten og rusomsorgen er svært desentralisert.
Michael Sweet
I januar 1992 forlot Michael Stryper for å starte sin egen solokarriere, men er nå tilbake som vokalist i Stryper (de hadde konsert på Rockefeller i Oslo så sent som i juni 2011).
Bjørnar Hoel
Bjørnar Hoel (født 9. oktober 1977) er en fotballspiller som for øyeblikket spiller for Rollon. Hans posisjon på fotballbanen er målvakt. Hoel har tidligere spilt for klubbene Kristiansund FK, Braatt, Molde, IL Runar, Ham-Kam, Drøbak/Frogn og Aalesund.
Finnmarkssykehuset
Finnmark har for en godt utbygd desentralisert spesialisthelsetjeneste – Alta-modellen fremstår i nasjonal sammenheng som et utstillingsvindu for gode og velfungerende desentraliserte spesialisthelsetjenester. I tillegg har foretaket en betydelig aktivitet i Karasjok, hvor de har et spesielt fokus på helsetjenester til den samiske befolkningen. De fleste kommunene i Finnmark har sykestueplasser – totalt 40 – som Finnmarkssykehuset finansierer/subsidierer, og som ut fra avstander og befolkningstetthet gir befolkningen i Finnmark et godt og trygt helsetilbud i nærheten av der de bor.
Finnmarkssykehuset er organisert i to sykehus og to klinikker. Støttefunksjonene (økonomi, regnskap, personal, lønn, teknisk drift og forskning- og fagutvikling) er virksomhetsovergripende. På grunn av de store avstandene i fylket, er det vedtatt å opprettholde to sykehus med akuttfunksjoner innen medisin, kirurgi og fødselsomsorg, psykiatrien er samlokalisert på klinikker. Innen psykiatrien har Finnmarkssykehuset et Samisk Nasjonalt Kompetansesenter SÁNAG (SANKS) som har et nasjonalt ansvar for å tilby og utvikle helsetjenester til den samiske befolkningen.
Med avstandene i Finnmark er det spesielt viktig å ha et nært og forpliktende samarbeid med kommunehelsetjenesten, og Finnmarkssykehuset ønsker i så måte å være et utstillingsvindu for desentraliserte spesialisthelsetjenester i samarbeid med kommunehelsetjenesten.
God morgen Norge
God morgen Norge er et norsk morgenbasert aktualitetsprogram som har gått på TV 2 siden 1994. Det sendes hver morgen fra mandag til fredag mellom klokka 06.55 og ca. 10.00 (frem til høsten 2008: 06.25 til ca. 09.45). Hver halvtime er det oppdatering av nyheter og værmelding fra TV 2 Nyhetskanalen. Programmet består ellers blant annet av reportasjer, aktuelle gjester og musikk i studio. Hver dag lager dessuten TV-kokkene Wenche Andersen og Christer Rødseth mat og én gang i uken er blomsterdekoratør Finn Schjøll gjest.
TV 2 produserte programmet selv frem til 2019, da produksjonsselskapet Mastiff overtok produksjonen.
Programmet ved Knut Torgersruud jr. fikk FONOs Bjellesauprisen i 2009 for sin «langvarige og nærmest daglige innsats for norske artister fra et bredt musikalsk felt».
Dumitru Moraru
Moraru spilte for București-klubbene Steaua og Dinamo og vant med disse totalt fire seriemesterskap og fire cupmesterskap. Karrieren ble avsluttet med to sesonger (1990–91) i Start.
Muskel
Muskel eller muskelvev er en av fire hovedtyper vev som finnes i kroppen. Muskelvev skiller seg fra nervevev, bindevev og epitel ved at det har kontraktile egenskaper, og dermed setter organismen i stand til å bevege seg. Muskelvev har opphav i mesoderm.
Loreto
Loreto kan vise til:
Muskel
En muskel består av vev som er bygget opp av muskelceller. Kroppens samlede muskelmasse omtales gjerne som muskulatur og er en del av kroppens anatomi. Muskelcellene har spesielle proteinfibre i cytoplasmaet, som gir dem evnen til å trekke seg sammen. Denne egenskapen omformer kjemisk energi til bevegelsesenergi og setter, som oftest sammen med indre organer, skjelettdeler og sener, organismer, dyr og mennesker i stand til å bevege seg. Muskler er også nødvendige for at kroppens indre organer skal kunne fungere. De finnes således overalt i kroppen, der hjertet gjerne anses for å være den viktigste muskelen.
Muskelvevstyper
I kroppen finnes tre forskjellige typer muskelvev:
Det er til sammen ca. 656 muskler i kroppen. Av disse er ca. 639 tverrstripet muskelvev. Antallet er vanskelig å definere eksakt da forskjellige kilder gruperer musklene forskjellig, samt at noen muskler, som for eksempel palmaris longus, varierer i presedens hos mennesker.
Hjertemuskulatur
Hjertemuskelvev finnes kun i hjertet. Hjertemuskelvev har bygningstrekk fra begge de andre typene muskelvev. Hjertemuskelvev er ikke viljestyrt. Hjertet trekker seg sammen slik at blodet som befinner seg inne i hjertet blir presset ut, det skjer med stor kraft og så raskt at man hos større pattedyr som mennesket, kan høre det slå.
Glatt muskulatur
Glatte muskelceller har en spoleformet (oval, til dels romboid) form. Fordi proteinfibrene som ligger inne i den glatte muskelcella ligger i mange retninger, er en glatt muskelcelle både smal og kort. Den kan være sammentrukket i lang tid, og er som hjertemuskelvevet ikke festet til skjelettet. Disse muskelcellene er ikke viljestyrt. Det glatte muskelvevet finnes i mange av kroppens organer, og det er med og danner veggen i de hule organene (altså de organene som har hulrom). Du finner det blant annet i blodårene og luftveiene.
Når muskelvevet i en blodåre trekker seg sammen blir blodåra trangere og som et resultat av dette vil mindre blod strømme igjennom åra, med andre ord er det glatte muskelvevet med på å dirigere blodstrømmen. Grunnen til at det kalles glatt muskelvev er at proteinfibrene ikke danner noe tverrstripet mønster slik annet muskelvev gjør, noe som resulterer i at muskelvevet ser glatt ut i mikroskop.
Tverrstripet muskulatur
Det tverrstripete muskelvevet er det mange ser på som «musklene». Det er dette muskelvevet som er festet til skjelettet og kan skape kroppslig bevegelse. Vevet er organisert i bunter med muskelfibre, muskelfiberen er mange sammenvokste muskelceller og har derfor mange cellekjerner. Hver enkelt muskelfiber, hver bunt med muskelfiber og alle buntene som sammen utgjør en muskel er omgitt av bindevev. Tverrstripet muskelvev er det eneste muskelvevet som er viljestyrt.
Ottawa (andre betydninger)
Ottawa kan vise til:
Muskel
Muskelvev – Grunnlaget for bevegelse
Muskelvev består av avlange celler som spesielt har utviklet evnen til å forkorte seg. Det dreier seg om evne til å forandre form, en evne de fleste celler har. Det skyldes tynne proteintråder som ligger på langs i muskelcellene. Muskelvev består av lange trådformede celler. Det er to typer: Tverrstripete muskelceller som finnes i skjelettmusklene, og glatte muskelceller som finnes i innvollsorganer. Det oppstår bevegelse ved av trådene glir i forhold til hverandre.
Dette krever energi i form av ATP / adenosintrifosfat; kroppens egen energipakke. Den kan sammenlignes med en stålfjær som er strukket ut med bruk av ATP. Det blir frigjort energi og varme når muskelfibrene trekkes sammen.
Det er to typer muskelceller: myosintråder som er relativt tykke, og tynnere aktintråder. Når trådene glir i forhold til hverandre, trekker muskelcellen seg sammen. Vi sier at muskelen kontraherer seg. Når vi trener blir musklene sterkere, fordi hver enkelt muskelfiber blir tykkere. Det blir ikke flere muskelfibre i muskelen.
Testosteron (mannlige kjønnshormoner) øker dannelsen av proteintråder i muskelcellene, musklene vokser.
Binde- og støttevev
Bindevevet mellom muskelcellene gir musklene strekkstyrke og elastisitet, samt er helt nødvendige for en rekke biokjemiske prosesser. Cellene produserer bestemte kjempemolekyler og fibre dannet av bunter av proteintråder. Kjempemolekylene bestemmer vevets konsistens, om den skal være flytende eller fast. Den mest utbredte typen av slike tråder eller fibre er dannet av proteinet kollagen. Kollagen er veldig strekkfast. I friskt vev har bunter av kollagenfibre hvitaktig, skinnende utsende. Ordningen og mengden kollagenfibre avhenger av hvilke strekkbelastninger vevet utsettes for.
Bindevevet i muskelceller består av endomysium, som ligger imellom cellene, perimysium som ligger imellom cellelagene og muskelbuntene, samt epimysium, som strekker seg igjennom hele muskelen og omgir hele den indre strukturen.
En sene består av nesten bare tettliggende kollagenfibre med samme retning. Kollagenfibrene i huden krysser derimot hverandre slik at huden skal tåle strekk i flere retninger. Dette vevet kalles fast fibret bindevev. Den andre hovedtypen fibre er elastiske. Disse finner vi i huden, luftveiene og lungene, og i de store arteriene. Vevets oppgave er blant annet å sikre at organer kan forskyves i forhold til hverandre.
Sivas
Sivas (tidigere Sebaste) er en by i det sentrale Tyrkia. Den er administrasjonssenter for provinsen med samme navn, og hadde 300 795 innbyggere ved slutten av 2009. På en kongress i Sivas i 1919 ble det moderne Tyrkia grunnlagt av Atatürk.
Synkverving
Synkverving, på norrønt Sjónhverfing, er et gammelt folkloristisk begrep, knyttet til haugfolket eller de underjordiske. Det dreier seg om et påført synsbedrag.
Fenomenet skildres i flere eventyr, og det finnes også nevnt i litteraturen. Henrik Ibsen utnytter motivet i Sancthansnatten og i Peer Gynt, der Peer nesten blir utsatt for varig synsendring etter en planlagt operasjon Dovregubben gjør klar for ham.
Synkvervingen har åpenbart også en etisk side, ettersom offeret ikke lenger kan skjelne mellom rett og galt. Foruten de underjordiske blir fenomenet ofte tilskrevet djevelen. Ironisk nok, siden det var djevelen som ifølge Bibelen gjorde mennesket i stand til å skjelne mellom rett og galt til å begynne med.
John Cookman
John Emory Cookman (født 2. september 1909 i Englewood i New Jersey i USA, død 19. august 1982 i New Jersey) var en amerikansk ishockeyspiller som deltok i de olympiske leker 1932 i Lake Placid.
Tsjekkoslovakia under Sommer-OL 1972
Tsjekkoslovakia under Sommer-OL 1972. 191 sportsutøvere fra Tsjekkoslovakia deltok i femten sporter under Sommer-OL 1972 i München. Tsjekkoslovakia kom på attendeplass med to gull-, fire sølv- og to bronsemedaljer. Friidrettsutøveren Ludvík Daněk var Tsjekkoslovakias flaggbærer under åpningsseremonien.
John Cookman
Cookman vant en olympisk sølvmedalje i ishockey under vinter-OL 1932 i Lake Placid. Han spilte på det amerikanske laget som kom på andreplass, bak Canada, i OL-turneringen. Det var fire lag som deltok og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA og Tyskland. Den fjerde olympiske turneringen i ishockey var også det sjette verdensmesterskapet i ishockey. Spillerne på USAs lag var Osborn Anderson, John Bent, John Chase, John Cookman, Douglas Everett, Franklin Farrell, Joseph Fitzgerald, Edwin Frazier, John Garrison, Gerard Hallock, Robert Livingston, Francis Nelson, Winthrop Palmer og Gordon Smith.
Cookman spilte fem kamper i OL-turneringen og scoret to mål.
Svein Inge Olsen
Svein Inge Olsen (født 7. april 1963) er en norsk festivalarrangør, forfatter og frilansskribent.Han etablerte Marnabredden folkevisefestival i 1999 og Christiansand Protestfestival (sammen med Kai Erland) i 2000. Olsen har i flere år brent for fedres rettigheter, avholdt flere konserter og hatt politiske verv i Kristiansand, hvor han er bosatt.
Han har gitt ut bøkene Kris Kristofferson - Dikter Drømmer Lærer Løgner (2001) om sitt forbilde Kris Kristofferson, Kjempa for Norge og andre setesdøler (1999), om den berømte Setesdalskjempa som levde fra 1789 til 1866, ''Ingeborg Annas eftf. og samfunnet Skavnakk i Loppa'' (2008)
Olsen ånder også meget for lyrikken og har blant annet utgitt to diktsamlinger. Diktantologien Låvesvalens svanesang (1999) handler om røtter og identitet, Analyse rundt 40 (2003) er en samling dikt utgitt på 40-årsdagen.
Han har også stått bak CD-utgivelsene Sørlandet feirer Kristofferson (1996) utgitt med diverse artister, Falne Engler – Kris Kristofferson på norsk (1999) med Henning Kvitnes, Lynni Treekrem og Steinar Albrigtsen og Fight Apathy (2009) – et dobbeltalbum utgitt i forbindelse med Protestfestivalens 10-årsjubileum. Blant artistene er Åge Aleksandersen, Kris Kristofferson, Anne Grete Preus, Tuva Syvertsen, Noora Noor, Jonas Fjeld, Delbert McClinton og Barry McGuire.
Han arbeider som arrangør og daglig leder av Protestfestivalen.
Brennvidde
Brennvidde (også kalt fokallengde) for et optisk system beskriver hvor sterkt det samler eller sprer lys. Et system med kortere brennvidde har sterkere brytningsevne enn et system med lengre brennvidde.
Tynn linse
For en tynn linse i luft er brennvidden distansen mellom linsens senter og linsens brennpunkt. For en samlelinse (for eksempel en konveks linse) er brennvidden positiv og er den distansen der den kollimerte lysstrålen fokuseres til et enkelt punkt. For en spredelinse (for eksempel en konkav linse) er brennvidden negativ og er den distansen fra det punkt en kollimert lysstråle synes å være spredd fra etter å ha passert gjennom linsen.
Generelle optiske system
For en tykk linse (en som har en ikke-ubetydelig tykkelse) eller et avbildningssystem som består av flere linser og/eller speil (f.eks. et fotografisk objektiv eller et teleskop) blir brennvidden ofte kalt effektiv brennvidde.
For et optisk system i luft beskriver den effektive brennvidden avstanden mellom det fremre og bakre vertikale planet for de tilsvarende brennpunkter. Hvis det medium lyset passerer gjennom er noe annet enn luft, må avstanden multipliseres med brytningsindeksen til mediet.
Generelt er brennvidden (eller den effektive brennvidden) en verdi som beskriver evnen et optisk system har til å fokusere lys, og er den verdien som brukes til å beregne forstørrelsen til systemet. De andre parametrene brukes for å bestemme hvor et bilde vil dannes for et gitt objekts posisjon.
For en linse av tykkelse d i luft og overflater med krumningsradius R1 og R2 er den effektive brennvidden, f, gitt av følgende formel:
hvor n er brytningsindeksen til det mediet linsen befinner seg i. Mengden 1/f er også kjent som brytningsevnen til linsen.
I fortegnsregelen som brukes her vil verdien av R1 være positiv hvis den første linseoverflaten er konveks og negativ hvis den er konkav. Verdien av R2 er positiv hvis den andre overflaten er konkav og negativ hvis den er konveks. Merk at fortegnskonvensjoner varierer mellom forskjellige forfattere, noe som kan resultere i andre varianter av denne ligningen avhengig av hvilken regel som brukes.
For et sfærisk speil i luft er størrelsen på brennvidden lik krumningsradien av speilet delt på to. Brennvidden er positiv for et konkavt speil og negativt for et konveks speil.
For fortegnsregelen som er brukt i optisk design har et konkavt speil negativ brytningsradius, så
Brennvidde i fotografering
Når et objektiv er innstilt på «uendelig» er det bakre knutepunktet adskilt fra sensoren (eller filmen) i fokalplanet av objektivets brennvidde. Motiv som er tilstrekkelig langt fra kameraet produserer da et skarpt bilde i fokus på sensoren/filmen, som også er billedplanet. Billedplanet omtales også som brennplanet eller fokalplanet.
Brennvidden på et objektiv avgjør graden av forstørrelse på motivet som avbildes. Brennvidden på et objektiv er lik distansen mellom billedplanet og et hull (se hullkamera) som avbilder fjerne små motiv på samme størrelse som det nevnte objektivet. Ved å kombinere denne definisjonen med en enkel antagelse om rektangulær avbildning (uten billedfordreininger) gir dette en enkel geometrisk modell som fotografer kan benytte for å beregne synsvinkelen på et kamera.
For å fremstille nærere motiver i skarp fokus, må objektivet justeres for å øke avstanden mellom det bakre knutepunktet og den lysfølsomme flaten for å skape et bilde i billedplanet. Brennvidden, f, avstanden fra det fremre knutepunktet til motivet som skal fotograferes S_1, og avstanden fra det bakre knutepunktet til billedplanet S_2 kan da beskrives av følgende formel:
Når S_1 minker må S_2 økes. Man kan for eksempel ta utgangspunkt i et normalobjektiv for et 35 mm kamera med en brennvidde på. For å fokusere et fjernt motiv må det bakre knutepunktet på objektivet befinne seg i en avstand av  fra billedplanet. For å fokusere på et motiv som er 1 meter unna må linsen flyttes 2,6 mm vekk fra billedplanet – til.
Enkelte enkle og vanligvis rimelige kameraer har objektiver med fast fokus som ikke kan justeres.
Brennvidde beskrives vanligvis i millimeter (mm), men eldre objektiv som benytter seg av centimeter (cm) og tommer finnes fremdeles. Synsvinkelen avhenger av forholdet mellom brennvidden og størrelsen på den lysfølsomme flaten.
Et objektiv med en brennvidde lik den diagonale størrelsen på filmen eller billedsensoren kalles et normalobjektiv. For fullformat 35 mm kameraer har et typisk normalobjektiv en brennvidde på 50 mm. Et objektiv med en brennvidde som er mindre enn dette kalles vanligvis et vidvinkelobjektiv (vanligvis 35 mm eller mindre for et 35 mm kamera), mens et objektiv med en betydelig større brennvidde vanligvis kalles telefotoobjektiv (vanligvis 85 mm eller større for et 35 mm kamera). Bruken av disse er for øvrig unøyaktig da det antyder spesifikke optiske egenskaper i objektivkonstruksjonen som ikke nødvendigvis er gyldig for det gitte objektiv.
På grunn av populariteten til 35 mm-formatet beskrives vanligvis objektiver i forhold til brennvidden på 35 mm-format, det vil si den brennvidden som ville hatt samme synsvinkel hvis det ble brukt på et 35 mm kamera. Bruk av 35 mm-ekvivalent brennvidde er spesielt vanlig for digitale kameraer som vanligvis bruker en sensor som er mindre enn for 35 mm film og derfor krever en tilsvarende kortere brennvidde for å oppnå en gitt synsvinkel.
Corella
Corella er en kommune i provinsen Bohol på Filippinene. Under folketellingen i 2000 kom man til et befolkningstall på 6 048 i 1 263 husstander.
Barangayer
Corella er inndelt i 8 barangayer per 30. september 2019.
Fylkesvei 5868
Fylkesveg 5868 går mellom Raftenes i Herøy og Gurskevågen i Sande kommune. Veien er 26,7 km lang.
Frem til 2019 hadde veien betegnelsen Fv10.
Maria Giese
Maria Giese er en amerikansk filmregissør.
Giovanni Battista Lugari
Giovanni Battista Lugari (født 18. februar 1846 i Roma i Italia, død 31. juli 1914 i Roma) var en av den katolske kirkes kardinaler, og var tilknyttet Den romerske kurie.
Han ble kreert til kardinal i 1911 av pave Pius X.
Konverteringsrate
Konverteringsrate, eller konverteringsfrekvens, er et forholdstall mellom antall besøkende på et nettsted og antall ønskede hendelser. En hendelse kan typisk være salg, registrering, forespørsel eller nedlasting.
Eksempel: et nettsted med 1000 besøkende og 10 salg gir en konverteringsrate på 1 %.
Det er vanlig å måle konverteringsraten per trafikkilde. På den måten kan konverteringsrate brukes som et måltall på hva som er effektiv/lønnsom markedsføring på internett.
Besøkende-parameteren som brukes for å regne konverteringsraten, blandes ofte med parameteren antall besøk. Om eksempelvis én besøkende er inne på et nettsted tre ganger, vil det telle som tre besøk, men én besøkende. Det er omdiskutert hva som er den riktige parameteren å bruke, men det har etablert seg en bransjepraksis å bruke besøkende.
Loreto (Ancona)
Loreto er en by og en kommune i den italienske provinsen Ancona, i regionen Marche. Befolkningen i 2003 var på 11.400. Loretos fremste monumenter og attraksjoner ligger alle inntil den sentrale Piazza delle Madonna: Jesuittenes kollegium, og Palazzo Comunale (tidligere Palazzo Apostolico) utformet av Donato Bramante, med et kunstgalleri med verker av bl.a. Lorenzo Lotto, Simone Vouet og Annibale Caracci så vel som en samling av majolica. Men aller viktigst er Basilikaen av Det hellige hus (Chiesa della Casa Santa), som gjør Loreto til et av Italias fremste pilegrimsmål.
Predappio
Predappio er en italiensk kommune som ligger i provinsen Forlì-Cesena i regionen Emilia-Romagna. Kommunene ligger ved foten av Appenninene.
Kommunen er kjent som Benito Mussolinis fødested, han kom fra stedet Dovio.
Donald Bellisario
Donald Paul Bellisario (født 8. august 1935 i Pennsylvania i Philadelphia) er en amerikansk TV-produsent og manusforfatter. Han har skrevet flere episoder for kjente TV-serier som Magnum PI, Airwolf, Quantum Leap, JAG og NCIS. Han bruker ofte militære veteraner som kjennetegn og protagonister i TV-seriene sine.
Bellisario fikk fire barn fra hans første ekteskap med Margaret som han var gift sammen med mellom 1956 og 1974. Blant disse barna var datteren, Leslie, født cirka 1961, samt en sønn, Nick. Hans sønn Michael Bellisario er også skuespiller og han hadde en tilbakevendende rolle som Midshipman Michael Roberts  fra TV-serien JAG, og han hadde en gjesterolle som karakteren Charles 'Chip' Sterling i serien NCIS. Hans datter, Troian Bellisario, som opprinnelig hadde gjesteroller i Quantum Leap, spiller også Timothy McGee's søster, Sarah McGee, på NCIS. Hun har også rollen som Spencer Hastings fra serien Pretty Little Liars.
Sønnen David Bellisario er produsent for spionoff-serien NCIS: Los Angeles. Hans stesønn, Sean Murray, spiller karakteren Timothy McGee i serien NCIS. Hans yngre bror, Chad W. Murray, er en NCIS-produsent.
Martin Truex jr.
Martin Lee Truex jr. (født 29. juni 1980 i Englishtown, New Jersey) er en fører i NASCARs Nextel Cup. Han kjører i dag bil #1, Bass Pro Shops Chevrolet Monte Carlo SS, for Dale Earnhardt, Inc.. Truex vant Busch Series-mesterskapet i 2004 og 2005.
Truex' far, Martin sr., var tidligere mester i Busch North Series. Truex jr. begynte som fører i Busch North Series i 2000, og vant tre løp på tre år i en familieeid bil.
Truex debuterte i Busch Series i 2001 på Dover International Speedway, bak rattet i farens bil #56, XST Paintable Silicon Chevy. Han startet som nummer 19, men kom i mål som nummer 38 etter en kollisjon tidlig i løpet. I 2002 kjørte Truex et løp for Phoenix Racing på New Hampshire International Speedway, hvor han startet som nummer 13 og gikk i mål som nummer 29. Han kjørte ytterligere tre løp den sesongen for faren, og hans beste løp var på Dover, som nummer 7.
I 2003 begynte han sesongen for farens team, før han ble ansatt av Dale Earnhardt jr. som fører i hans bil #81, Chance 2 Motorsports Chevy. Han fikk sin debut i bilen på Richmond International Raceway, hvor han kvalifiserte seg til startnummer seks og lå elleve runder i ledelse før trøbbel med girkassen sørget for at han gikk i mål som nummer 31. Resten av sesongen kjørte han både for Chance 2 og farens team, bortsett fra på Dover hvor han kjørte for Stanton Barrett.
Truex kjørte full tid for Earnhardt i 2004. På Bristol Motor Speedway tok han karrierens første seier, og i løpet av de neste syv løpene tok han ytterligere tre førsteplasser, inkludert seire på Talladega Superspeedway og Nazareth Speedway. Etter seieren på Nazareth lå han på førsteplass sammenlagt, men tapte førsteplassen til Kyle Busch noen løp senere. Utover i sesongen kjørte han en rekke gode løp, og tok sammenlagt-seieren for sesongen. Denne sesongen kjørte han også ett løp i Nextel Cup, som reservefører for Dale Jr. som var skadet.
Truex ble i Busch Series sesongen 2005, og vant mesterskapet for andre år på rad.
Fra sesongen 2006 kjører Truex fulltid i Nextel Cup, i bil #1, Bass Pro Shops Chevrolet, for Dale Earnhardt Inc. Han har vært blant topp ti fire ganger, og ligger nå på 19.-plass sammenlagt.
Glesnes skule
Glesnes skule er en offentlig grunnskole i Øygarden kommune i Vestland. Skolen tar imot elever fra 1. til 7. trinn.
Det første skolehuset på Glesnes stod ferdig i 1891. På 1920-tallet ble det oppført ny skolestue etter tegning fra daværende ordfører Arne Bakke, men denne brant ned under andre verdenskrig. Dagens skolebygg stod ferdig i 1951. I 1980 ble det oppført to nye bygg med gymnastikksal, sløydsal og bibliotek.
Hunger
Hunger er en amerikansk film fra 2001, skrevet og regissert av Maria Giese.
Filmen var basert på Knut Hamsuns roman fra 1890, Sult.
Handling
En følsom forfatter, fra en liten by, opplever en åndelig krise når han forsøker å bli berømt som manusforfatter i Hollywood. Charlie Pontus (spilt av Joseph Culp) vandrer rundt i Los Angeles, revet mellom forsøkene på å selge sitt neste manus, og finne sitt neste måltid. Han er også forelsket i den vakre og eksotiske Ylayali (spilt av Kathleen Luong) samt hans desperate forbindelse til The Chief, en mektig Hollywood-produsent.
Men forfatteren nekter hardnakket å få vekk fra sine egne prinsipper, og han synker dypere og dypere inn i åndelig krise. Til syvende og sist illustrerer historien den vanskelige balansen mellom kunstnerisk integritet, og det kommersielle aspektet rundt Hollywood.
Mac OS X v10.2
Mac OS X versjon 10.2 «Jaguar» er den tredje versjon av Apples Mac OS X operativsystem og ble lansert 24. august, 2002. Det etterfulgte Mac OS X v10.1 med kodenavnet Puma og kom før Mac OS X v10.3 Panter. Dette var den første utgaven av Mac OS X som også ble solgt som en familiepakke. En familiepakken tillater installering av operativsystemet på opp til fem datamaskiner i samme husstand. Operativsystemet ble generelt vel mottatt av Macintoshbrukere som et stort skritt i retning av bedre stabilitet, større hastighet og med flere applikasjoner tilgjengelige.
Men operativsysteme ble også kritisert. De fleste kritikere var enige om at denne utgaven av operativsystemet var et stort skritt framover i retning av å lage et bra nok Mac OS X-operativsystem. Men de kritiserte Apple for ikke å bruke nok tid til å fjerne problemer ved bruk av operativsystemet og at det ikke ble lagt nok arbeid i å gjøre brukergrensenittet brukervennlig og polert. Noen kritikere mente at brukergrensesnittets del av operativsystemet fortsatt var uferdig og var et betydelig problem med systemet. Noen gikk så langt at de mente at Mac OS X var «klossete» og at Mac OS 9 var betydelig raskere.
Markedsføring
Jaguar var den første Mac OS X-utgave der operativsystemets kodenavn ble brukt både i markedsføringen og som det offisielle navnet på operativsystemet. Men dette navnet ble ikke brukt i Storbritannia som en følge av en avtale om ikke-bruk med bilfabrikanten Jaguar. Nå refereres alle Mac OX X-utgaver med sitt kodenavn i tillegg til versjonsnummer.
Oversikt over versjoner
Mac OS X v10.2.7 (kodenavn Blackrider, Smeagol) var kun tilgjengelig for den nye Power Mac G5 og aluminium PowerBook G4 som ble solgt før Mac OS X v10.3. Denne utgaven ble aldri gjort tilgjengelig for andre brukere.